# data[].attributes.attachment_link.title
Η προσαρμογή του παιδιού στο σχολείο και ο ρόλος των γονιών

# data[].attributes.attachment_link.title
Πώς ενισχύουμε το ανοσοποιητικό τους

# data[].attributes.attachment_link.title
Ο ρόλος των παραμυθιών στον ψυχισμό των παιδιών και οι και οι συνέπειές τους στην εξέλιξη τους

# data[].attributes.attachment_link.title
5 απλά tips για να αγαπήσουν τα παιδιά τα βιβλία

# data[].attributes.body
Το σωστό κράνος ποδηλάτου και συμβουλές ασφαλείας για τα παιδιά

Γράφει η Αρετή Χουντή, Ορθοπεδικός Παίδων, Επιμελήτρια Παιδο-ορθοπεδικής Κλινικής του Παιδιατρικού Κέντρου Αθηνών. www.iatriko.gr

Η χρήση προστατευτικού κράνους συστήνεται σε πολλές από τις αγαπημένες δραστηριότητες των παιδιών και των εφήβων. Αυτό είναι συνήθως εκ των προτέρων γνωστό και είναι μεγάλο σφάλμα η συμμετοχή σε αυτές χωρίς το κατάλληλο για την καθεμία. Ο κίνδυνος σοβαρού τραυματισμού του αυχένα, της κεφαλής, του κρανίου και του εγκεφάλου μειώνεται ή και εξαφανίζεται όταν πληρούνται οι σωστές προδιαγραφές όσον αφορά το είδους του κράνους αλλά και των όρων χρήσης του.

Το κράνος είναι απαραίτητο στην ποδηλασία,στο παιδί που είναι συνεπιβάτης σε μηχανή,στα θαλάσσια σπορ, στο skating,σε πολεμικές τέχνες και γενικά οπουδήποτε θα αναπτυχθεί ταχύτητα και έντονες δυνάμεις. Στην εποχή μας κάθε δραστηριότητα που διενεργείται από επίσημο φορέα συστήνει το κατάλληλο κράνος που πρέπει να προμηθευτούν οι γονείς και αυτό θα πρέπει να γίνεται σεβαστό. Το κράνος ανήκει στο βασικό εξοπλισμό της δραστηριότητας και είναι μελετημένο για το κάθε τι. Ιδιαίτερα ισχύει αυτό στην ποδηλασία. Υποτιμώντας αυτές τις προδιαγραφές μπορεί να υπάρξει μια κάκωση που θα μπορούσε να προβλεφθεί. Ένα φθαρμένο ή κατεστραμμένο κράνος δεν θα πρέπει να χρησιμοποιείται. Αφού επιλεγεί λοιπόν το κατάλληλο κράνος θα πρέπει να φορεθεί με το σωστό τρόπο.

Να είναι φυσικά το σωστό νούμερο ώστε να αγκαλιάζει σωστά την κεφαλή. Να βρίσκεται παράλληλα πάνω από το επίπεδο των ματιών ,να μην εμποδίζει την αναπνοή και να ασφαλίζει σταθερά μπροστά και πίσω από τα αυτιά. Το κόστος παίζει κάποιο ρόλο αλλά δεν είναι πάντα το καλύτερο το ακριβότερο.

Το παιδί δε θα πρέπει να φοράει κράνος σε δραστηριότητες που δεν απαιτείται, διότι μπορεί να πιαστεί αυτό από κάποιο σημείο που είναι επικίνδυνο, πχ από ένα δέντρο. Μετά από κάποιο χτύπημα, το κράνος πρέπει να ελέγχεται αν είναι καλό και σταθερό και σε αντίθετη περίπτωση να αντικαθίσταται.

Είναι καλό να εκπαιδεύονται τα παιδιά στη χρήση του κράνους όπου είναι απαραίτητο γιατί έτσι γίνονται υπεύθυνα και ευαίσθητα όσον αφορά την ασφάλειά τους. Η χρήση κράνους δεν αναιρεί την τήρηση και των υπολοίπων κανόνων όπως προσοχή στην ταχύτητα, σεβασμό στους πεζούς ,τους υπόλοιπους χρήστες του δρόμου, οδηγούς ,ποδηλάτες κλπ. Η έλλειψη αυτού του σεβασμού είναι το αίτιο των ατυχημάτων. Έτσι τα παιδιά γίνονται υπεύθυνοι ενήλικες που δεν περιφρονούν τους κανόνες και δεν βάζουν τον εαυτό τους και τους άλλους σε σοβαρούς κινδύνους για τη σωματική ακεραιότητα και τη ζωή τους.

Οι κρανιοεγκεφαλικές κακώσεις και οι σοβαρές τους επιπτώσεις σε παιδιά και ενήλικες μπορούν να αποφευχθούν με τη χρήση πάντοτε του κατάλληλου κράνους.

# data[].attributes.body
«Υγιεινά σνακ για παιδιά»

Γράφει η Τζέσικα Αρδίτη, Παιδοενδοκρινολόγος, Επιστημονικός Συνεργάτης, Παιδιατρικό Κέντρο Αθηνών. www.iatriko.gr

Το να ταΐσουμε το παιδί μας είναι πράξη αγάπης, και αυτό από τα πρώτα λεπτά της ζωής του. Ταΐζοντας όμορφα το παιδί μας, το βοηθάμε να μεγαλώσει με υγεία.

Θα δούμε παρακάτω πως μπορούμε με υγιεινά σνακ να συμβάλουμε στην καλύτερη υγεία των παιδιών μας, και να μειώσουμε την πιθανότητα παθολογικών καταστάσεων.

1. Τι είναι το σνακ

Το σνακ είναι ένα μικρό γεύμα, χρονικά ενδιάμεσα από τα 3 κύρια γεύματα της ημέρας (πρωινό, μεσημεριανό και βραδινό).

Δεν το μπερδεύουμε με τα «snack-food», που είναι φαγητά που αγοράζουμε έτοιμα για κατανάλωση, πλούσια σε υδατάνθρακες ή/και αλάτι και συνήθως πλούσια σε κορεσμένα λίπη. Τα «snack-food» συχνά, δυστυχώς, καταναλώνονται την ώρα του σνακ, π.χ. πατατάκια, σοκοφρέτα, μπισκότα…

2. Πότε/γιατί τρώνε τα παιδιά σνακ

Πρωινό σνακ: Τα περισσότερα παιδιά τρώνε σνακ (το δεκατιανό τους) στο μεγάλο πρωινό διάλειμμα του σχολείου. Είναι ένα σημαντικό γεύμα γιατί :

-προσφέρει ενέργεια στα παιδιά για να παίξουν και να ασκηθούν

-βοηθάει στην συγκέντρωση την ώρα των μαθημάτων

-συμπληρώνει ποιοτικά τα κύρια γεύματα

Απογευματινό σνακ: Δεν χρειάζεται να τρώνε όλα τα παιδιά απογευματινό σνακ. Αυτό θα καθοριστεί από το πρόγραμμα κάθε παιδιού και το πως τρώει.

Θα πάει σε αθλητική δραστηριότητα; Τι ώρα; Tι ώρα θα φάει το βραδινό του; Έχει φάει φρούτο στο δεκατιανό ή με το μεσημεριανό του; Μήπως του δώσουμε απογευματινό φρούτο; Συχνά είναι η μόνη στιγμή που μπορεί ο γονέας/φροντιστής να βοηθήσει το παιδί να φάει αυτό το «περίφημο φρούτο»…..

Προσοχή όμως στο σνακ «της βαρεμάρας», αυτό που θα φάει το παιδί το απόγευμα γιατί βαριέται και το βρήκε μπροστά του (π.χ. κουλουράκια της γιαγιάς…)

Βραδινό σνακ: Θα αποφύγουμε το βραδινό σνακ, δηλαδή μετά το κύριο γεύμα: Τα παιδιά που καταναλώνουν σνακ αργά το βράδυ τείνουν να τρώνε μικρό πρωινό ή καθόλου πρωινό. Ξέρουμε ότι αν ένα παιδί παραβλέπει το πρωινό γεύμα αυξάνει την πιθανότητα εμφάνισης παχυσαρκίας. Έτσι όταν τρώει ένα παιδί βραδινό σνακ αυξάνει ο κίνδυνος παχυσαρκίας για δύο λόγους: συνήθως είναι ένα σνακ κακής ποιότητας (π.χ. πατατάκια μπροστά στη τηλεόραση…) και ταυτόχρονα μειώνει την πιθανότητα να φάει την επομένη καλό πρωινό.

3. Έχει σημασία να είναι «υγιεινό» το σνακ;

Η απάντηση φυσικά είναι ΝΑΙ! Ας αναλύσουμε το γιατί.

Για όλα τα παιδιά: Οι διατροφικές συνήθειες που έχουμε από παιδί μας ακολουθούν όλη μας τη ζωή. Με δυσκολία τις αλλάζουμε αν χρειαστεί. Έτσι, μαθαίνοντας στο παιδί την υγιεινή διατροφή, του κάνουμε ένα δώρο που θα το ακολουθήσει για πάντα.

Επίσης μελέτες δείχνουν ότι η συχνή λήψη υγιεινής τροφής βελτιώνει τα λιπίδια και την πίεση.

Για τα λιγόφαγα παιδιά: Το σνακ βοηθάει να συμπληρώσουμε τις καθημερινές διατροφικές ανάγκες του παιδιού, τόσο σε θερμίδες όσο και σε θρεπτικές/βασικές ουσίες όπως ασβέστιο, σίδηρο, βιταμίνες Α και C.

Για τα παιδιά που τείνουν να τρώνε πολύ, ανθυγιεινά φαγητά ή/και να είναι υπέρβαρα:

Η κατανάλωση αλατισμένων «snack-food», όπως πατατάκια, σχετίζεται με αυξημένο κίνδυνο υπέρτασης.

Η κατανάλωση «snack-food» πλούσια σε θερμίδες θα αυξήσει τις πιθανότητες εμφάνισης παχυσαρκίας. Εδώ μην ξεχνάμε ότι όσο πιο ριζωμένες είναι αυτές οι διατροφικές συνήθειες, τόσο πιο δύσκολα τις αλλάζουμε. Παρατηρώ, στην καθημερινότητα του ιατρείου, ότι πολλά παιδιά τρώνε υγιεινά 3 κύρια γεύματα, αλλά κακής ποιότητας σνακ. Αυτό κοστίζει ακριβά στην υγεία τους (παχυσαρκία, αρτηριακή υπέρταση, διαταραχή του μεταβολισμού του σακχάρου).

Μελέτες στους εφήβους έχουν δείξει ότι η ανθυγιεινή διατροφική συμπεριφορά σχετίζεται με ένα συνολικό ανθυγιεινό τρόπο ζωής (λιγότερα αθλήματα, κάπνισμα, περισσότερη τηλεόραση). Για το λόγο αυτό αξίζει η κάθε προσπάθεια από μικρή ηλικία, αλλά, και στη συνέχεια, και στην εφηβική ηλικία, να τρώνε ωραία τα παιδιά μας. Φυσικά αυτό δεν σημαίνει ότι τα «snack-food» και γλυκά είναι απαγορευμένα, απλά συστήνονται λιγότερο συχνά.

4. Τι αποτελεί υγιεινό σνακ

-Φρούτα φρέσκα της εποχής, πιο σπάνια δίνουμε αποξηραμένα φρούτα

Αν μπορούμε αλλάζουμε τα φρούτα που προσφέρουμε, αλλά μην μας προβληματίζει αν ένα παιδί θέλει κάθε μέρα το ίδιο, θα έρθουν ευκαιρίες να δοκιμάσει κάποιο άλλο χωρίς πίεση.

-Λαχανικά σε μπαστουνάκια (καρότο, αγγούρι, πιπεριά)

-Ψωμί ολικής άλεσης, παξιμάδια, ριζογκοφρέτα

-Τυρί (μόνο του ή σε τοστ, σάντουιτς), γιαούρτι

-Δεν συνιστώνται φαγητά με υψηλή περιεκτικότητα ζάχαρης (όπως γλυκά, κέικ, σοκοφρέτες, τυποποιημένοι χυμοί…) προσφέρουν θερμίδες χωρίς σημαντικά θρεπτικά συστατικά. Δεν συνιστώνται και αυτά με πολύ αλάτι (πατατάκια, γαριδάκια…).

Όταν ταΐζουμε τα παιδιά μας υγιεινά και νόστιμα σνακ την ώρα που το χρειάζονται (πρωί και ίσως απόγευμα ανάλογα με το πρόγραμμά τους) και στη σωστή, φυσικά, ποσότητα, τα βοηθάμε να έχουν καλύτερη υγεία και τους χαρίζουμε υγιεινές διατροφικές συνήθειες για όλη τους τη ζωή.

# data[].attributes.body
Μικρά μυστικά για να κοιμούνται τα παιδιά στην ώρα τους

Γράφει η Μαργαρίτα Μαρκούρη, Υποδιευθύντρια Β’ Παιδιατρικής Κλινικής, Παιδιατρικό Κέντρο Αθηνών

Ο ύπνος, μαζί με τη σωστή διατροφή και την άσκηση, αποτελούν τους πυλώνες της καλής υγείας. Η σημασία του ύπνου για την ανάπτυξη των παιδιών, τόσο τη σωματική όσο και τη νοητική, είναι μεγάλη.

Συνεχώς, μαθαίνουμε όλο και περισσότερα για την επίδραση του ύπνου στις ρυθμιστικές ορμόνες, και χαρακτηριστικά της αυξητικής ορμόνης, που εμφανίζει τη μέγιστη έκκρισή της, σε σύντομο χρονικό διάστημα από την έλευση του ύπνου.

Είναι, λοιπόν, μέγιστης σημασίας τα παιδιά να κοιμούνται σωστά και για το απαραίτητο για αυτά χρονικό διάστημα.

Αυτό δεν είναι πάντοτε εύκολο, αλλά η καθιέρωση σωστών συνηθειών ύπνου μπορεί να βοηθήσει.

· Δημιουργήστε κατάλληλο περιβάλλον ύπνου.

Το παιδικό υπνοδωμάτιο πρέπει να είναι σχετικά σκοτεινό, ήσυχο και δροσερό. Ένα μικρό φως νύχτας είναι αποδεκτό, ιδίως για κάποια πολύ μικρά παιδιά. Επίσης, πρέπει να γίνεται συχνά αερισμός του χώρου, και ιδανικά η θερμοκρασία να είναι μεταξύ 18 και 240C. Αποφύγετε τα ζωηρά χρώματα και προτιμήστε τα “χαλαρωτικά“ ουδέτερα ή παστέλ χρώματα. Διαλέξτε κατάλληλο στρώμα και σωστό μαξιλάρι ύπνου. Καλύψτε ή απομακρύνετε παιχνίδια, posters ή ό,τι θα μπορούσε να αποσπάσει την προσοχή του παιδιού την ώρα, που προσπαθεί να κοιμηθεί.

· Εξασφαλίστε σταθερή ώρα ύπνου και σταθερή ώρα ξυπνήματος σε καθημερινή βάση.

Βάζετε το παιδί για ύπνο και ξυπνήστε το περίπου την ίδια ώρα κάθε μέρα, ακόμη και τα σαββατοκύριακα και τις διακοπές. Με αυτόν τον τρόπο, θα εκπαιδευτεί να κοιμάται και να ξυπνάει ευκολότερα. Το ξύπνημα, αργότερα το πρωί (οι επιπλέον ώρες ύπνου), όπως το jet-lag, μπορεί να επηρεάσει το παιδί, κάνοντάς το να μην αισθάνεται κούραση την ώρα του βραδινού ύπνου.

· Επιμείνετε σε μία σταθερή ρουτίνα ύπνου.

Η ρουτίνα είναι ιδιαίτερα σημαντική για τα βρέφη, νήπια και τα παιδιά προσχολικής ηλικίας. Η ακολουθία συγκεκριμένων γεγονότων, πριν τον ύπνο, όπως χλιαρό μπάνιο ή διάβασμα, σηματοδοτεί στο παιδί τι θα ακολουθήσει και το προετοιμάζει. Αφιερώστε, λοιπόν, 30 λεπτά, πριν τον ύπνο σε ήσυχες, χαλαρωτικές δραστηριότητες.

· Κρατήστε την τεχνολογία εκτός υπνοδωματίου.

Η τηλεόραση πρέπει να αποφεύγεται τουλάχιστον για μία ώρα, πριν την ώρα του ύπνου. Μελέτες έχουν δείξει ότι το φως από τις οθόνες επηρεάζει την παραγωγή της ορμόνης μελατονίνης, η οποία είναι σημαντική για την έλευση του ύπνου. Άρα πρέπει να απαγορεύεται η τηλεόραση, το κινητό τηλέφωνο, ο υπολογιστής ή το tablet στην παιδική κρεβατοκάμαρα ή στη χειρότερη των περιπτώσεων να εξασφαλίζεται ότι όλες οι οθόνες είναι κλειστές, πριν την ώρα του ύπνου

· Η πρόσληψη καφείνης θα πρέπει να σταματά την ώρα του μεσημεριανού γεύματος.

Η καφεΐνη δρα διεγερτικά και δε συστήνεται στα παιδιά. Σε κάθε περίπτωση, όμως, ακόμη και αν οι γονείς επιτρέπουν την περιστασιακή κατανάλωση αναψυκτικών τύπου cola, αυτή θα πρέπει να περιορίζεται στις ώρες, πριν το μεσημεριανό γεύμα ή το αργότερο τρεις ώρες, πριν την ώρα του βραδυνού ύπνου.

· Μην ενθαρρύνετε τους ενδιάμεσους ύπνους.

Επιτρέψτε μόνο σύντομους ύπνους, αλλά αποφύγετε τους παρατεταμένους και συχνούς “υπνάκους”, καθώς και αυτούς, που χρονικά είναι κοντά στην ώρα του βραδινού ύπνου.

· Παραμείνετε σταθεροί και αυστηροί απέναντι σε όλες τις τακτικές καθυστέρησης.

Κάνετε το παιδί να καταλάβει ότι η έννοια “ώρα ύπνου” σημαίνει αυτό ακριβώς. Αν οι γονείς σταθερά θέτουν όρια και δεν υποχωρούν σε διαμαρτυρίες και κλάματα, τα παιδιά είναι λιγότερο πιθανό να επιμείνουν να καθυστερούν.

· Κάντε απολαυστικό το πρωινό ξύπνημα.

Ανοίξτε τις κουρτίνες και αφήστε το πρωινό φως να μπει στο παιδικό δωμάτιο, έτσι ώστε να γίνει ευκολότερο το πρωινό ξύπνημα και να ακολουθηθεί το πρόγραμμα ύπνου.

· Τέλος, κάντε τον ύπνο προτεραιότητα για όλα τα μέλη της οικογένειας.

Είναι πολύ πιο εύκολο για τα παιδιά να αποκτήσουν σωστές συνήθειες ύπνου, αν οι γονείς τους αποτελούν για εκείνα καλό παράδειγμα.

Πηγή

Ανακτήθηκε από το σύνδεσμο https://www.iatriko.gr/el/content/mikra-mystika-gia-na-koimoyntai-ta-paidia-stin-ora-toys?cl=609

# data[].attributes.body
Πόσες ώρες πρέπει να κοιμούνται τα παιδιά όταν πηγαίνουν σχολείο;

Ο ύπνος εκτός από την ευεργετική του δράση στη σωματική ξεκούραση και στην υγεία, παίζει σημαντικό ρόλο και βοηθά στη ρύθμιση της συμπεριφοράς και στην ομαλή ψυχοσωματική και νοητική λειτουργία των παιδιών. Η περίοδος της προσαρμογής για την επιστροφή στο σχολείο, μετά από τις διακοπές, απαιτείται να αρχίζει έγκαιρα. Ο στόχος είναι σταδιακά τα παιδιά να πηγαίνουν νωρίτερα για ύπνο ώστε να είναι έτοιμα μόλις ανοίξουν τα σχολεία.

Πολλά παιδιά του Δημοτικού και ακόμα περισσότερα του Γυμνασίου και του Λυκείου δεν κοιμούνται αρκετά, γεγονός που μπορεί να έχει σοβαρές συνέπειες, τόσο στις επιδόσεις τους στα μαθήματα, όσο και στην υγεία τους.

Μελέτες έχουν δείξει πως η έλλειψη ικανοποιητικού ύπνου στα παιδιά και στους εφήβους μπορεί να συσχετιστεί με κάποια συμπτώματα και προβλήματα, όπως:

• Κακή διάθεση • Υπνηλία • Μείωση του χρόνου κατά τον οποίο μπορούν να μένουν συγκεντρωμένα • Υπερκινητικότητα • Συναισθηματική αστάθεια (ευερεθιστότητα, αδιαφορία, νευρικότητα) • Μείωση της απόδοσης στο σχολείο • Aύξηση κινδύνου ατυχημάτων • Εμφάνιση χρόνιων παθήσεων (μείωση του συστήματος άμυνας του οργανισμού, διαβήτης, υπέρταση, παχυσαρκία και κατάθλιψη)

• Δυσκολίες μνήμης • Μείωση της ευεξίας τους

Οι γονείς θα πρέπει να καταβάλλουν κάθε δυνατή προσπάθεια ώστε τα παιδιά να υιοθετήσουν καλές συνήθειες ύπνου. Η εφαρμογή συνηθειών όπως το μπάνιο, το βούρτσισμα των δοντιών και η σταδιακή μείωση δραστηριοτήτων όπως το έντονο παιχνίδι, η χρήση υπολογιστή, κινητών και βιντεοπαιχνιδιών, τουλάχιστον 2 ώρες πριν τον ύπνο θα βελτιώσουν κατά πολύ την ποιότητα του ύπνου στα παιδιά. Επίσης, θα πρέπει να υπάρχει μία ισορροπία μεταξύ του χρόνου που διαθέτουν τα παιδιά στο σπίτι, στους φίλους τους και στις εξωσχολικές δραστηριότητες. Οι τελευταίες κατακλύζουν τα σύγχρονα παιδιά, δημιουργώντας τους άγχος, και τους παίρνουν χρόνο από τον βραδινό τους ύπνο.

Η Αμερικανική Παιδιατρική Ακαδημία έδωσε έναν πίνακα με την αναγκαία διάρκεια βραδινού ύπνου για κάθε ηλικία παιδιών και εφήβων όταν πηγαίνουν στο σχολείο:

• 3-5 ετών 10-13 ώρες • 6-12 ετών 9-12 ώρες • 13-18 ετών 8-10 ώρες

Η μεγαλύτερη έλλειψη ύπνου παρατηρείται στους εφήβους, όπου σύμφωνα με τα αποτελέσματα σχετικών μελετών, πάνω από το 90% των εφήβων μαθητών κοιμούνται λιγότερο από 9 ώρες κάθε βράδυ, ενώ το 10% δήλωσαν πως κατά μέσο όρο κοιμούνται λιγότερο από 6 ώρες. Αυτό έχει ως αποτέλεσμα την πρώτη και μερικές φορές τη δεύτερη ώρα στο σχολείο πολλοί μαθητές να μην μπορούν να παρακολουθήσουν και να κατανοήσουν το μάθημα από τη νύστα. Η αναπλήρωση ύπνου τα Σαββατοκύριακα δεν αποτελεί λύση, γιατί με αυτόν τον τρόπο το μόνο που επιτυγχάνουν είναι να διαταράξουν ακόμα περισσότερο το βιολογικό τους ρολόι και να δυσκολεύονται ακόμα περισσότερο να ξυπνήσουν τις καθημερινές. Η απώλεια ύπνου είναι συσσωρευτική. Αυτό σημαίνει ότι έστω και λίγη στέρηση ύπνου κάθε νύχτα κατά τη διάρκεια της εβδομάδας, γίνεται μεγάλη με σημαντικές συνέπειες για το παιδί.

Ο καλός ύπνος είναι απαραίτητος για την επιτυχία των παιδιών στο σχολείο και είναι πολύ σημαντικό τα παιδιά και κυρίως οι έφηβοι να καταλάβουν την αξία του ύπνου, και πώς τα βοηθάει στην υγεία τους και σε όλους τους τομείς της ζωής τους. Πηγή Ανάρτηση .chiourea.gr στο Γονείς - ΘΕΜΑΤΑ ΥΓΕΙΑΣ και ΓΟΝΕΙΣ - Παιδί & Σχολεί

# data[].attributes.body
Μήπως το πρόγραμμα του παιδιού μου είναι αρκετά βαρύ;

Από την Παναγιώτα Χαϊκάλη, Παιδίατρο, Επιμελήτρια Β’ Παιδιατρικής Κλινικής, Παιδιατρικό Κέντρο Αθηνών. www.iatriko.gr

Στην αρχή κάθε σχολικής χρονιάς, οι περισσότεροι γονείς τρέχουν προς αναζήτηση και εγγραφή του παιδιού τους στις καλύτερες και τις περισσότερες εξωσχολικές δραστηριότητες. Ξένες γλώσσες, αθλήματα, μουσική και άλλες δραστηριότητες γεμίζουν το πρόγραμμα των παιδιών, (υπερ)φορτώνοντάς το και κρατώντας τα (υπερ)απασχολημένα.

Και πράγματι, οι εξωσχολικές δραστηριότητες διευρύνουν τους ορίζοντες των παιδιών, προωθούν την άσκηση και την εκτόνωση και συμβάλλουν στην κοινωνικοποίηση και την επίτευξη στόχων. Και είναι επίσης αλήθεια ότι οι περισσότεροι γονείς έχουν καλές προθέσεις. Ωθούν τα παιδιά τους σε δραστηριότητες επειδή θέλουν να έχουν πλήρη και ευτυχισμένα παιδικά χρόνια. Θυσιάζουν τον δικό τους χρόνο για να λάβουν τα παιδιά τους την καλύτερη εκπαίδευση, καθώς και πολλαπλά διαφορετικά ερεθίσματα με την ευχή να τα βοηθήσουν σε μετέπειτα ευκαιρίες.

Ωστόσο, η γραμμή μεταξύ της γεμάτης με ενδιαφέροντα παιδικής ηλικίας και της υπερφορτωμένης παιδικής ηλικίας είναι δύσκολο να χαραχτεί. Η ανταγωνιστική κοινωνία στην οποία ζούμε, μας έχει δημιουργήσει την ψευδαίσθηση ότι όσο περισσότερα πράγματα κάνουν τα παιδιά, τόσο καλύτερα θα προετοιμαστούν για το μέλλον τους. Όμως, τα παιδιά δεν έχουν πια χρόνο να παίξουν, να ανασάνουν, να δημιουργήσουν. Γιατί δημιουργικότητα είναι να φτιάχνεις κάτι από το τίποτα και αυτό απαιτεί χρόνο για να γίνει. Τα παιδιά χρειάζονται χρόνο που να τους επιτρέπει να ανακαλύψουν τα ενδιαφέροντα τους, να εξωτερικεύσουν τον χαρακτήρα τους και να μάθουν να οργανώνουν τον χρόνο τους. Χρειάζονται χρόνο με την οικογένεια, χρόνο για χαλάρωση, για κουβέντα, για διάβασμα, για παιχνίδια, για βόλτες, χρόνο για τον εαυτό τους.

Όταν απασχολούνται με πολλά και διαφορετικά πράγματα, θυσιάζουν την ουσία για την ποικιλία. Η υπεραπασχόληση δεν είναι συστατικό της καλής παιδικής ζωής. Συνήθως είναι και η αφορμή για συμπτώματα άγχους, θλίψης και χρόνιας κόπωσης. Τα παιδιά που

έχουν φορτωμένο πρόγραμμα όχι μόνο είναι ευάλωτα στο στρες, αλλά συχνά χάνουν σημαντικές εμπειρίες της παιδικής ηλικίας.

Οι γονείς θα πρέπει σιγά σιγά να εκτιμήσουν την αξία του ποιοτικού χρόνου και των σχέσεων στη ζωή των παιδιών τους και ύστερα την ειδική ανάγκη για πλήθος δραστηριοτήτων. Θα ωφεληθούν από το να παρατηρήσουν το παιδί τους, αν είναι κουρασμένο, αν αγχώνεται να τα προλάβει όλα, αν πηγαίνει πρόθυμα στις δραστηριότητες, αν του μένει ελεύθερος χρόνος κατά τη διάρκεια της μέρας. Καλό θα ήταν επίσης να παρατηρήσουν τον εαυτό τους, αν δίνουν στα παιδιά τους το δικαίωμα να επιλέξουν τον αριθμό και το είδος των δραστηριοτήτων τους, αν δίνουν οι ίδιοι το παράδειγμα του υπεραπασχολημένου ενήλικα που δεν ευχαριστιέται τη ζωή, αν έρχονται σε επαφή με τα συναισθήματά τους. Σαφώς και οι εξωσχολικές δραστηριότητες έχουν σημαντικά οφέλη, δεν είναι όμως καλό να φτάνουμε στα άκρα. Το κλειδί είναι η ισορροπία.

# data[].attributes.body
Η σημασία των φίλων στην ζωή του παιδιού

Από τη Βαρβάρα Ξυδού, Οικογενειακή Σύμβουλο, Επιστημονική Συνεργάτη Τμήματος Ψυχολογικής Υποστήριξης για το Παιδί και την Οικογένεια, Παιδιατρικό Κέντρο Αθηνών. www.iatriko.gr

Η φιλία είναι πολύ σημαντική σε όλες τις ηλικίες, από την παιδική ηλικία μέχρι και την ενήλικη ζωή. Είναι οι πρώτες ίσες σχέσεις που δημιουργούν τα παιδιά, μετά από την σχέση με τα αδέρφια τους, μέσα από τις οποίες μαθαίνουν να διαπραγματεύονται και να υποχωρούν, να μοιράζονται και να διεκδικούν, να χαίρονται αλλά και να απογοητεύονται.

Τα παιδιά τον πρώτο χρόνο της ζωής τους παίζουν μόνα τους ή με την μητέρα τους και δεν χρειάζονται άλλα παιδιά σαν συντρόφους στο παιχνίδι. Σταδιακά όμως, καθώς ένα παιδί μεγαλώνει, χρειάζεται να γνωρίσει και να κάνει φίλους.

Για τα μικρά παιδιά η συμβολή του παιχνιδιού στην εξέλιξη της κοινωνικότητάς τους είναι καθοριστικής σημασίας. Μέσα από το παιχνίδι τα παιδιά γνωρίζονται και με βάση τα κοινά ενδιαφέροντά τους δημιουργούν σχέσεις φιλίας. Στις μικρές αυτές ηλικίες, οι γονείς χρειάζεται να βοηθήσουν τα παιδιά τους, δημιουργώντας τις κατάλληλες ευκαιρίες για να βρεθούν και να παίξουν με τους συνομήλικούς τους.

Για τα μεγαλύτερα παιδιά, ειδικά στην περίοδο της εφηβείας, όταν οι σχέσεις με την οικογένεια αλλάζουν, οι φίλοι είναι απολύτως απαραίτητοι, καθώς οι έφηβοι αναζητούν ένα σωσία να ταυτιστούν μαζί του, να μοιραστούν τις δυσκολίες τους, να βρουν υποστήριξη και να προχωρήσουν στη ζωή τους. Σε αυτές τις ηλικίες οι γονείς έχουν έναν πιο διακριτικό ρόλο, παρατηρούν τα παιδιά τους, προσπαθούν να συζητούν μαζί τους για τις παρέες τους και να λένε την γνώμη τους, ακόμα και αν αυτή δεν λαμβάνεται υπόψη.

Σε όποια ηλικία όμως και αν είναι τα παιδιά, υπάρχουν κάποιες αξίες, τις οποίες θα πρέπει να έχουν «διδαχθεί» από τους γονείς τους, ώστε να μπορέσουν τελικά να επενδύσουν σε μία φιλία.

Η εμπιστοσύνη είναι μία ουσιώδης αξία στην ιστορία της φιλίας και αυτό μπορεί να ακούγεται απλό αλλά δεν είναι. Στην καθημερινότητα βλέπουμε ότι συχνά οι ενήλικες που βρίσκονται

γύρω από τα παιδιά, ακόμα και οι γονείς τους, δεν κρατούν τον λόγο τους, οι υποσχέσεις που δίνονται παραβιάζονται και έτσι δημιουργείται στα παιδιά μια ανασφάλεια για τις σχέσεις τους με τους άλλους. Αν κάποιος δεν έχει μάθει να εμπιστεύεται, δεν μπορεί να κάνει αληθινούς φίλους.

Επιπλέον, έχει σημασία αν οι ίδιοι οι γονείς θεωρούν σημαντική την αξία της φιλίας στην διάρκεια της ζωής. Έχουν παρέες; Καλούν φίλους στο σπίτι; Έχουν βιώσει τα παιδιά αυτό το άνοιγμα στην ζωή χωρίς καχυποψία, που θα τα βοηθήσει και θα τους δείξει τον δρόμο να κάνουν και εκείνα το ίδιο;

# data[].attributes.attachment_link.title
Πώς αντιμετωπίζουμε την αποτυχία στα παιδιά

# data[].attributes.attachment_link.title
ΠΑΙΔΙΚΗ ΠΑΧΥΣΑΡΚΙΑ

# data[].attributes.headline
Οι κίνδυνοι που κρύβονται στις παιδικές αποκριάτικες στολές!

# data[].attributes.subject
Οι κίνδυνοι που κρύβονται στις παιδικές αποκριάτικες στολές!

# data[].attributes.attachment_link.title
ΟΙ ΚΙΝΔΥΝΟΙ ΠΟΥ ΚΡΥΒΟΝΤΑΙ ΣΤΙΣ ΠΑΙΔΙΚΕΣ ΑΠΟΚΡΙΑΤΙΚΕΣ ΣΤΟΛΕΣ!

# data[].attributes.attachment_caption
το παιδι που παραπονιέται ότι βαριεται

# data[].attributes.headline
Το παιδί που παραπονιέται ότι βαριέται: τι μπορεί να σημαίνει, πώς μπορούν να τη διαχειριστούν οι γονείς

# data[].attributes.subject
Το παιδί που παραπονιέται ότι βαριέται: τι μπορεί να σημαίνει, πώς μπορούν να τη διαχειριστούν οι γονείς

# data[].attributes.attachment_link.title
το παιδι που βαριεται

# data[].attributes.attachment_link.title
Η συνεργασία σχολείου και οικογένειας και πώς επιδρά στην ανάπτυξη του παιδιού

# data[].attributes.headline
Η σπουδαιότητα της αυτορύθμισης και του αυτοελέγχου της συμπεριφοράς στα παιδιά νηπιακής ηλικίας

# data[].attributes.subject
Η σπουδαιότητα της αυτορύθμισης και του αυτοελέγχου της συμπεριφοράς στα παιδιά νηπιακής ηλικίας

# data[].attributes.attachment_link.title
Ιωάννης Κυργιόπουλος Ψυχολόγος Msc

# data[].attributes.attachment_link.title
Μικρά μυστικά για να περάσετε ευχάριστες διακοπές με τα παιδιά σας τα Χριστούγεννα

# data[].attributes.attachment_link.title
Διαλέξτε σωστά το δώρο των γιορτών

# data[].attributes.attachment_link.title
Πώς μπορούν να βοηθήσουν οι γονείς το παιδί τους να κάνει φίλους

# data[].attributes.headline
ΑΔΕΛΦΙΑ ΚΑΙ ΖΗΛΙΑ

# data[].attributes.subject
ΑΔΕΛΦΙΑ ΚΑΙ ΖΗΛΙΑ

# data[].attributes.attachment_link.title
Ζήλια ανάμεσα στα αδέρφια

# data[].attributes.headline
ΑΥΤΟΕΚΤΙΜΗΣΗ ΤΩΝ ΠΑΙΔΙΩΝ

# data[].attributes.subject
ΑΥΤΟΕΚΤΙΜΗΣΗ ΤΩΝ ΠΑΙΔΙΩΝ

# data[].attributes.attachment_link.title
ΑΥΤΟΕΚΤΙΜΗΣΗ

# data[].attributes.headline
ΗΛΕΚΤΡΟΝΙΚΑ ΠΑΙΧΝΙΔΙΑ ΚΑΙ ΠΑΙΔΙ

# data[].attributes.subject
ΗΛΕΚΤΡΟΝΙΚΑ ΠΑΙΧΝΙΔΙΑ ΚΑΙ ΠΑΙΔΙ

# data[].attributes.attachment_link.title
ΠΑΙΔΙ ΚΑΙ ΗΛΕΚΤΡΟΝΙΚΑ

# data[].attributes.headline
ΕΙΣΑΓΩΓΙΚΟ ΣΗΜΕΙΩΜΑ

# data[].attributes.subject
ΕΙΣΑΓΩΓΙΚΟ ΣΗΜΕΙΩΜΑ

# data[].attributes.attachment_link.title
ΕΙΣΑΓΩΓΙΚΟ ΣΗΜΕΙΩΜΑ PADLET